पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की बढ़ती रफ्तार के बीच मंगलवार को कुरुक्षेत्र से एक सुखद खबर आई। कोरोना वार्ड में वेंटिलेटर पर गर्भवती महिला ने एक स्वस्थ बच्ची को जन्म दिया। बच्ची की एंटीजन टेस्ट रिपोर्ट निगेटिव आई। महिला को श्री बालाजी आरोग्यम अस्पताल में दो दिन पहले भर्ती कराया गया था।
डॉ. अनुराग कौशल व डॉ. नेहा खानेजा ने बताया कि महिला में कोरोना के सभी लक्षण थे। डॉ. अनुराग के मुताबिक कोरोना वार्ड में डिलीवरी का यह जिले में पहला मामला है। बच्ची को एक चाइल्ड केयर अस्पताल में रखा गया है। भगवानपुर निवासी गौरव ने बताया कि पत्नी जसलीन की तीसरी डिलीवरी होनी थी। उसे सांस लेने में दिक्कत हो रही थी। हालत काफी नाजुक थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn